El text següent parla sobre el tema Pseudociència?
Gliese 832 (GJ 832) és un estel a la constel·lació de la Grua, situada a l'est d'α Indi. De magnitud aparent +8,67, és massa tènue per ser observada a ull nu. S'hi troba a 16,1 anys llum de distància del sistema solar. Hom sap de l'existència de 2 planetes extrasolars en òrbita al voltant d'aquest estel. Com tantes altres estels del nostre entorn, Gliese 832 és una nana vermella amb tipus espectral de M3.0V o M1.5V. La seva massa estimada és el 45% de la massa solar i posseeix una lluminositat entorn del 0,7% de la lluminositat solar. Així i tot és unes 50 vegades més lluminosa que Proxima Centauri, la nana vermella més propera a la Terra. Les seves característiques físiques són semblants a les de Groombridge 34 A, encara que a diferència d'aquesta no existeix constància que Gliese 832 siga un estel fulgurant. La seva abundància relativa de ferro és aproximadament la meitat que en el Sol.Els sistemes estel·lars més propers a Gliese 832 són Lacaille 8760, a 4,2 anys llum, i ε Indi, a 4,8 anys llum.
No.